Вријеме почетка Младеновог школовања било је веома политички бурно у односима између Аустроугарске и Краљевине Србије — године 1906. је избио тзв. „Царински рат”, а 1908. године Аустроугарска је извршила анексију Босне и Херцеговине, што је био повод избијања „Анексионе кризе”. Ови политички догађаји су имали великог утицаја на Србе у Босни и Херцеговини, али и на друге народе — Муслимане и Хрвате и код њих стварало све веће незадовољство аустроугарском окупацијом. Посебно незадовољство политичком ситуацијом у Босни и Херцеговини јављало се код младих, а прије свега код ученика и студената.